Становище на Европейския икономически и социален комитет относно Предложение за директива на Съвета за гарантиране на глобално минимално равнище на данъчно облагане на многонационалните групи в Съюза

[COM(2021) 823 final — 2021/0433 (CNS)]

(2022/C 290/09)

Докладчик: Krister ANDERSSON Съдокладчик: Petru Sorin DANDEA

Консултация Съвет на Европейския съюз, 10.2.2022 г. Правно основание Член 115 от Договора за функционирането на Европейския съюз Компетентна секция „Икономически и паричен съюз, икономическо и социално сближаване“ Приемане от секцията 3.3.2022 г. Приемане на пленарна сесия 23.3.2022 г. Пленарна сесия № 568 Резултат от гласуването („за“/„против“/„въздържал се“) 197/1/5

1. Заключения и препоръки

1.1. Предложението на Комисията има за цел транспониране на модела на правилата GloBE (модел на правилата GloBE), включен в стълб 2 на приобщаващата рамка (ПР) на ОИСР/Г-20 в ЕС. ЕИСК приветства факта, че Комисията работи изцяло в съответствие с международните дискусии и споразумения, и силно подкрепя нейните цели.

1.2. ЕИСК изразява съгласие с Комисията, че „ефективността и справедливостта на реформата за глобален минимален данък зависят в голяма степен от нейното прилагане в световен мащаб“. ЕИСК счита за много важно преговорите да са успешни и да приключат навреме. Общото глобално прилагане без свръхрегулиране е от съществено значение, за да бъдат правилата ефективни и да не се нарушава конкуренцията.

1.3. ЕИСК изразява категорично съгласие с Комисията, че е „наложително да се гарантира еднакво прилагане на модела на правила на ОИСР в ЕС“ и че „това може се постигне само ако законодателството се прилага централизирано и се транспонира по еднакъв начин“.

1.4. Въпреки че е от съществено значение техническите дискусии и подготвителната работа вече да се провеждат на равнището на ЕС, ЕИСК отбелязва, че ОИСР все още работи по изготвянето на допълнителни подробни правила и изясняване на определенията. Поради това държавите членки следва да обърнат внимание и да включат всички препоръки и работни резултати от текущите преговори с ОИСР.

1.5. ЕИСК подкрепя всички усилия, насочени към намаляване на разходите за спазване на изискванията за европейските дружества и данъчните органи при разработването на новата система. Пълното прилагане на стълб 2 ще бъде сложно и ще изисква дълго време и значителни усилия както от страна на дружествата, така и от данъчните органи. През идните месеци се очаква ОИСР да представи важни правила относно режимите за закрила, опростеното административно подаване на документи и т.н., които биха могли да улеснят прилагането на новия данъчен режим както за предприятията, така и за данъчните органи. Тези правила следва да бъдат включени в директивата.

1.6. ЕИСК счита, че специфичните данъчни разпоредби, приети от парламентите в държавите членки като целенасочени стимули за инвестиции и усилия в подкрепа на заетостта, не следва да се неутрализират от модела на правила. Важно е да се насърчава постигането на по-екологична и цифровизирана икономика и данъците следва да играят роля в това.

1.7. ЕИСК призовава директивата да включва разпоредба, която позволява прилагането на Директивата относно разрешаването на спорове, поне между държавите членки, за спорове по стълб 2.

1.8. Комитетът изразява съгласие с налагането на санкции за неспазване и призовава държавите членки да извършват щателни данъчни проверки, за да гарантират пълно съответствие с разпоредбите на директивата.

1.9. ЕИСК призовава за преразглеждане на списъка на ЕС на неоказващите съдействие трети държави във връзка с данъчния пакет.

1.10. ЕИСК би искал да посочи, че справедливото данъчно облагане на многонационалните дружества представлява дългогодишно искане от страна на широката общественост, и очаква бързо споразумение по стълб 2 в ЕС и в световен мащаб.

2. Контекст и предложение на Комисията

2.1. Предложението на Комисията за директива относно глобално минимално равнище на данъчно облагане на многонационалните групи в Съюза има за цел транспониране на модела на правила на ОИСР за местно прилагане на глобален минимален данък (ОИСР/ПР (модел на правила) в ЕС чрез единни правила и прилагане ( 1 )

2.2. Остарелите национални и международни данъчни правила вече не са подходящи за някои от новите бизнес модели, използвани днес. Много дружества нямат физическо присъствие в много държави и не плащат корпоративни подоходни данъци в тези юрисдикции в същата степен като дружествата с физическо присъствие ( 2 )

2.3. След финансовата криза от 2008—2009 г. публичните бюджети бяха подложени на натиск. Всички тези фактори допринесоха за процес в ОИСР, предназначен за справяне със свиването на данъчната основа и прехвърлянето на печалби (BEPS).

2.4. След проекта на ОИСР от 2015 г. за BEPS членовете на приобщаващата рамка на Г-20/ОИСР се споразумяха за решение на проблема как да се справят с нарастващите данъчни предизвикателства, произтичащи от цифровизацията на икономиката.

2.5. Договореният пакет включва два стълба с дружества във всички сектори. Стълб 2 е насочен към бизнес групи с оборот на групата в размер на най-малко 750 милиона евро. Стълб 1 налага частично преразпределяне на правата за данъчно облагане на допълнителните печалби към пазарните юрисдикции, а стълб 2 въвежда минимално ефективно данъчно облагане от 15 % ( 3 ) . Моделът на правила на ОИСР се състои от 70 страници с изключително сложни и технически правила, включително 10 страници с определения, за да се даде възможност за „общ подход“ към глобалното минимално данъчно облагане.

2.6. Стълб 2 се състои от две вътрешни правила: i) правилото за включване на дохода (ПВД) и ii) неговия предпазен механизъм, правилото за плащания, обложени с по-нисък данък (ППОНД), които заедно са известни като глобалните правила за борба със свиването на данъчната основа (Global anti-Base Erosion Rules — GloBE), и основано на спогодба правило — правилото за облагане с данък (ПОД).

2.7. В предложението се изисква от крайното образувание майка (Ultimate Parent Entity — UPE) да плати допълнителния данък, т.е. недостига за цялата група в юрисдикцията, в която се намира. Следователно данъчните приходи ще бъдат събирани от тази юрисдикция, което означава, че данъчното облагане и данъчните приходи са в друга юрисдикция. Няма задължение за държавите да увеличават данъчната си ставка до минималното ниво.

2.8. Ако UPE се намира в държава, която не е въвела отговарящо на условията ПВД, се прилага ППОНД, което изисква от юрисдикциите, в които тази многонационална група от предприятия (МГП) е активна, да направят съответната корекция според модела на правила, така че данъчните задължения на дружествата от групата да бъдат коригирани по начин, по който да се събере общият допълнителен данък.

2.9. Разпределението на общия допълнителен данък на юрисдикцията се основава на дела на юрисдикцията в общия брой служители и материални активи на групата в юрисдикции, които са приложили разпоредбите на ППОНД.

2.10. При изчисляването на допълнителния данък за всяка юрисдикция е предвидено изключение, основано на стопанския характер, което в крайна сметка дава възможност определен размер на дохода да бъде обложен с данък под минималната ефективна ставка. Изключеният доход първоначално се определя на сбора от 10 % от местните разходи за заплати и 8 % от стойността на материалните активи, използвани на местно равнище, като се намалява до 5 % от всяка от основите за период от десет години.

2.11. Моделът на правила на ОИСР използва финансовите отчети като основа за изчисляване на ефективните данъчни ставки със сложни корекции. Освен това в него се предвижда възможност дадена юрисдикция да въведе местно изчисление на минималния допълнителен данък, като в този случай допълнителният данък се разпределя и събира от тази юрисдикция и следователно никакви данъчни приходи не се прехвърлят извън юрисдикцията към друга юрисдикция.

2.12. ОИСР вече обеща да представи коментар относно модела на правила през първото тримесечие на 2022 г., за да изясни тълкуването на правилата, и да разработи допълнителни насоки/разяснения относно режимите за закрила и административните указания. Може да се очакват допълнителни разяснения.

2.13. От първостепенно значение е да има общо глобално тълкуване на правилата и прилагането да е еднакво по съдържание и време, за да се избегнат изкривявания и да се гарантират еднакви условия на конкуренция и европейска конкурентоспособност ( 4 )

2.14. Данъчно облагане на предприятията за 21-ви век предложението на Комисията съдържа само модела на правилата GloBE , включен в стълб 2 на приобщаващата рамка на ОИСР/Г-20. Стълб 1 не е толкова добре развит като стълб 2. Тази част от пакета също може да бъде предмет на директива на ЕС Въз основа на съобщението на Комисиятапредложението на Комисията съдържа само, включен в стълб 2 нана ОИСР/Г-20. Стълб 1 не е толкова добре развит като стълб 2. Тази част от пакета също може да бъде предмет на директива на ЕС ( 5 )

2.15. Обхватът на директивата се определя въз основа на намиращите се в Съюза съставни образувания, които са част от МГП или от големи национални групи с консолидирани приходи на групата, надвишаващи 750 милиона евро през поне две от четирите предходни години.

2.16. Директивата предвижда, че при обстоятелства, когато UPE се намира извън ЕС в юрисдикция, която не прилага отговарящо на условията ПВД, всички негови съставни образувания в юрисдикции с подходяща рамка на ППОНД ще подлежат на ППОНД. В този случай съставните образувания на МГП, намиращи се в държава членка, ще подлежат на допълнителен данък в държавата членка, който се разпределя въз основа на двуфакторната формула, изчислена по отношение на облаганите с ниска данъчна ставка доходи на съставните образувания от МГП.

2.17. Директивата включва правила за определяне на „отговарящия на условията доход“ , което означава коригираният доход, който трябва да се вземе предвид при изчисляване на ефективната данъчна ставка. За изчисляване на този доход е необходимо да се направи справка със счетоводните нетни доходи или загуби на съставното образувание за данъчната година. Направени са определени корекции за разликата между финансово счетоводство и данъчно счетоводство, които са много сложни. Основните корекции са свързани с изискванията кога да се отчитат приходите/разходите, но например не се признават разпоредбите за ниско данъчно облагане при т.нар. патентни кутии, а се признава ускорената амортизация на дълготрайните активи.

2.18. Очертани са правилата за изчисляване на „коригираните включени данъци“ на съставно образувание за съответната данъчна година. Основният принцип при разпределянето на включените данъци е те да се отнесат към юрисдикцията, в която са реализирани съответните печалби, за които се начисляват тези данъци. За да се поддържа този принцип, директивата предвижда също специални правила по отношение на презграничните данъци или в случай на място на стопанска дейност, данъчно прозрачно образувание, контролирано чуждестранно дружество, хибридно образувание или на данъци върху дивиденти.

2.19. В директивата ефективната ставка се определя като съотношението на коригираните включени данъци на съставните образувания на групата спрямо коригирания доход, получен от тези съставни образувания на групата в дадена юрисдикция за данъчната година. В съответствие с глобалното споразумение и за гарантиране на транспонирането, в директивата минималната ефективна данъчна ставка за целите на прилагането на модела на правилата GloBE се определя на 15 %.

2.20. За да се намалят разходите за спазване на изискванията в ситуации с нисък риск, се прилага изключване за минимални суми, следвайки подход „de minimis“. Това се прави, когато печалбите на съставните образувания на МГП в дадена юрисдикция не надвишават 1 милион евро, а приходите са под 10 милиона евро.

2.21. Специални правила са приложими в случай на сливания, придобивания, съвместни предприятия и МГП с множество образувания майки. Предвижда се прилагането на праг за консолидираните приходи на членове на групата, участващи в сливане или разделяне. Когато съставна единица е придобита или продадена от МГП в рамките на обхвата на правилата, тя следва да се третира като част от двете групи през годината, с определени корекции на стойностите на показателите, използвани за прилагането на модела на правилата GloBE (като включени данъци, допустими заплати, допустими материални активи или отсрочени данъчни активи по GloBE).

2.22. Директивата съдържа правила относно договореностите за неутралност на данъка и системите за данъка върху разпределението. За да се избегнат нежелани резултати, като например непропорционално задължение за допълнителен данък по ППОНД в една МГП, директивата предвижда специални правила за изчисляване на дохода на крайното образувание майка, когато то е преходно образувание ли подлежи на режим на приспадане на дивидент ( 6 )

2.23. Директивата задължава намиращото се в държава членка съставно образувание на МГП да подаде справка-декларация за допълнителния данък, освен ако декларацията е подадена от МГП в друга юрисдикция, с която държавата членка има отговарящо на условията споразумение на компетентните органи, което да позволи автоматичния обмен на информация за годишната данъчна справка-декларация. Необходимата данъчна справка-декларация трябва да бъде подадена в рамките на 15 месеца след края на данъчната година, за която се отнася.

3. Общи бележки

3.1. ЕИСК приветства предложението за директива на Комисията, насочено към транспониране на стълб 2 в правната система на ЕС и на вътрешния пазар. ЕИСК силно подкрепя и оценява факта, че Комисията привежда работата си в съответствие с международните дискусии и споразумения. ЕИСК отбелязва, че дружествата под определени прагове не са засегнати от споразумението, но че правилата са общи и според ОИСР ще се прилагат за стотици дружества. Всяка бизнес група, попадаща в обхвата на предложението, може да има множество места на стопанска дейност и дъщерни дружества.

3.2. ЕИСК отбелязва, че от всички участващи в преговорите за приобщаваща рамка несъгласие с пакета са изразили четири държави спрямо 137 държави, които са подписали глобалното споразумение. Директивата на ЕС относно минимално данъчно облагане може да осигури допълнителни защитни мерки срещу вредните практики на BEPS и ЕИСК подкрепя и винаги е подкрепял целите на проекта BEPS, за да се гарантират устойчиви публични финанси в ЕС.

3.3. ЕИСК изразява съгласие с Комисията, че „ефективността и справедливостта на реформата за глобален минимален данък зависят в голяма степен от нейното прилагане в световен мащаб“. ЕИСК счита за много важно преговорите да са успешни и да приключат навреме. Общото глобално прилагане е от съществено значение, за да бъдат правилата ефективни и да не се нарушава конкуренцията.

3.4. ЕИСК счита, че стълб 1 и стълб 2 на приобщаващата рамка на ОИСР/Г-20 следва да се третират като цялостен и взаимно интегриран пакет. Последователността при прилагането на двата стълба е от първостепенно значение. ЕИСК насърчава държавите членки и Комисията да увеличат усилията си за преговори чрез ОИСР за прилагането на стълб 1 в световен мащаб възможно най-скоро.

3.5. ЕИСК изразява съгласие с Комисията, че са необходими действия на равнището на ЕС и че е „наложително да се гарантира еднакво прилагане на модела на правила на ОИСР в ЕС“. Освен това ЕИСК изразява съгласие, че „това може да се постигне само ако законодателството се прилага централизирано и се транспонира по еднакъв начин“ ( 7 ) . ЕИСК подчертава необходимостта директивата да зачита основните свободи и задълженията и компетентностите по Договора.

3.6. Фактът, че всички държави членки са участвали в разискванията на ОИСР/ПР или след това са се съгласили с резултата, улеснява процеса на ЕС. ЕИСК би искал да посочи, че справедливото данъчно облагане на многонационалните дружества представлява дългогодишно искане от страна на широката общественост, и очаква бързо споразумение по стълб 2 в ЕС и в световен мащаб.

3.7. Въпреки че е от съществено значение техническите дискусии и подготвителната работа вече да се провеждат на равнището на ЕС, ЕИСК отбелязва, че ОИСР все още работи по изготвянето на допълнителни подробни правила и изясняване на определенията. Поради това държавите членки следва да обърнат внимание и да включат всички препоръки и работни резултати от текущите преговори с ОИСР, тъй като следва да се избягва процес по изменение или промяна на директивата. По същия начин е важно ЕС внимателно да обмисли времето за прилагане от юрисдикции на трети държави.

3.8. ЕИСК подкрепя избора на Комисията да надгради върху обширната подготвителна работа, извършена в международен план, като използва оценката на въздействието на ОИСР за разработване на предложението, което се разглежда в момента, без да дублира работата чрез нова оценка на въздействието. Въпреки това ЕИСК щеше да оцени високо една оценка на въздействието за частите от директивата, които я привеждат в съответствие с правото на ЕС. ЕИСК призовава такъв анализ да бъде извършен и да бъде публично достояние.

3.9. ЕИСК отбелязва и разбира необходимостта от спазване на изискванията на правото на ЕС. Най-лесният, но не непременно единственият, метод е разпоредбите на ПВД да бъдат разширени, за да обхванат чисто местни ситуации.

3.10. отчитане по държави и Директивата за борба с избягването на данъци. ЕИСК изразява съгласие с Комисията, че е желателно да бъдат засегнати ограничен брой данъкоплатци и че прагът от 750 милиона евро е „в съответствие както с модела на правила на ОИСР, така и с изискванията на правото на ЕС“ ( 8 ) , като по този начин се зачита принципът на пропорционалност. ЕИСК отбелязва, че прагът е в съответствие с правилата заи Директивата за борба с избягването на данъци.

3.11. ЕИСК изразява съгласие с Комисията, че минималната данъчна ставка от 15 %, договорена в приобщаващата рамка на ОИСР/Г-20 относно BEPS, „представлява баланс между ставките на корпоративния данък в световен план“ ( 9 ) . Важно е да се спазва споразумението, сключено от правителствата, да се транспонират правилата и да се задължат дружествата, попадащи в неговия обхват, да плащат допълнителния данък. ЕИСК също така подкрепя, в съответствие със споразумението на ОИСР, включването на изключение, основано на стопанския характер, свързано с разходите за заплати и материалните активи, и изразява съгласие с оценката на Комисията, че e „малко вероятно да процъфтяват практики за свиване на данъчната основа и прехвърляне на печалби“ при реални икономически дейности ( 10 )

3.12. ЕИСК подкрепя всички възможни усилия, насочени към намаляване на разходите за спазване на изискванията за европейските дружества и данъчните органи при разработването на новата система. Пълното прилагане на стълб 2 ще бъде сложно и ще изисква значително време и усилия. Данъчните органи ще трябва да разработят системи и процедури за изчисляване и събиране на новите данъчни задължения. Освен това ще е необходим подходящ и обучен персонал, за да се осигури бързо прилагане, като същевременно се предоставят ресурси за други международни данъчни компетентности, като предварителните споразумения за ценообразуване (Advanced Pricing Agreements — APA) и механизмите за разрешаване на спорове. ЕИСК насърчава данъчните органи да започнат или да продължат тази подготвителна работа, за да се спази срокът за прилагане (януари 2023 г.).

3.13. ЕИСК призовава Директивата относно разрешаването на спорове да бъде приложима по отношение на спорове по стълб 2, поне между държавите членки. Тези нови правила за разрешаване на данъчни спорове се прилагат от 1 юли 2019 г. Те са определени в Директива (ЕС) 2017/1852 на Съвета ( 11 ) и внасят значително подобрение в разрешаването на данъчни спорове, тъй като гарантират, че предприятията и гражданите могат по-бързо и ефективно да разрешават спорове, свързани с тълкуването и прилагането на данъчните споразумения.

3.14. ЕИСК подкрепя, в съответствие със споразумението на ОИСР, изключването de minimis , което позволява изключване на образувание от МГП, когато печалбите му не надвишават 1 милион евро, а приходите са под 10 милиона евро. След известно време може да се наложи таванът да бъде преразгледан.

3.15. ЕИСК счита, че е важно предвидените правила относно режимите за закрила да бъдат представени достатъчно рано, за да могат да бъдат транспонирани в окончателната директива. Това е важно, за да се избегне ненужна административна тежест за данъкоплатците и данъчните администрации.

3.16. ЕИСК изразява съгласие с намерението, че директивата следва да предвижда оценка от Комисията на критериите за равностойност на ПВД заедно със списък на юрисдикциите на трети държави, които отговарят на тези критерии. Този списък ще бъде променен чрез делегиран акт.

3.17. ЕИСК отбелязва намерението, обявено от френското председателство на Съвета на ЕС, за финализиране на дискусиите, ако е възможно, преди предстоящите избори във Франция през април 2022 г. ЕС следва да насърчи своите търговски партньори да бъдат също толкова амбициозни.

4. Конкретни бележки

4.1. Важно е други данъчни разпоредби, приети от парламентите в държавите членки като целенасочени стимули за инвестиции и усилия в подкрепа на заетостта, да не се неутрализират от модела на правила. Не бива да бъде възпрепятствано прилагането на правилата, които са в сила от дълго време, например позволяващи ускорена амортизация за дълготрайни инвестиции, стимули за научноизследователска и развойна дейност или по-нови инициативи за насърчаване на развитието на по-екологична и по-цифровизирана икономика. Това се отнася както за инициативите за икономическо възстановяване във връзка с пандемията, така и за бъдещите технологични разработки, които следва да бъдат насърчавани.

4.2. модела на правилата GloBE в ЕС ще повлияе на съществуващите разпоредби на Директивата срещу избягването на данъци (ATAD) и по-конкретно на правилата за контролирани чуждестранни дружества (КЧД), които биха могли да взаимодействат с ПВД като основно правило от стълб 2. В Съобщението на Комисията относно данъчното облагане на предприятията за 21-ви век Прилагането нав ЕС ще повлияе на съществуващите разпоредби на(ATAD) и по-конкретно на правилата за(КЧД), които биха могли да взаимодействат с ПВД като основно правило от стълб 2. В Съобщението на Комисията относно данъчното облагане на предприятията за 21-ви век ( 12 ) е посочено, че правителствата са се ангажирали с приемането на разнородни мерки за борба с избягването на данъци и с отклонението от данъчно облагане и че тези мерки са усложнили още повече сложната уредба ( 13 ) . Дори да не е необходимо да се изменя ATAD ( 14 ) , прегледът на ефективността и административната тежест на комбинираните правила би могъл да бъде от полза както за данъчните администрации, така и за предприятията.

4.3. ЕИСК споделя мнението на Комисията, че транспонирането на модела на правилата GloBE в ЕС би могло да проправи пътя към споразумение по висящото предложение за преработване на Директивата за данъчно облагане на плащанията на лихви и авторски и лицензионни възнаграждения .

4.4. ЕИСК призовава за строг контрол върху ефективността на правилата и административните разходи. Държавите членки следва да избягват прекомерното използване на данъчни становища, ако те вредят на разпоредбите на глобалното споразумение.

4.5. ЕИСК изразява съгласие с налагането на санкции за неспазване и призовава държавите членки да извършват щателни данъчни проверки, за да гарантират пълно съответствие с разпоредбите на директивата.

4.6. ЕИСК призовава за преразглеждане на списъка на ЕС на неоказващите съдействие трети държави с оглед на прилагането на договорения данъчен пакет на ОИСР.

4.7. ЕИСК би искал да посочи, че справедливото данъчно облагане на многонационалните дружества представлява дългогодишно искане от страна на широката общественост, и очаква бързо споразумение по стълб 2 в ЕС и в световен мащаб.

Брюксел, 23 март 2022 г. Председател на Европейския икономически и социален комитет Christa SCHWENG

(1) Директива на Съвета относно гарантиране на глобално минимално равнище на данъчно облагане на многонационалните групи в Съюза, COM(2021) 823 final.

(2) Степента, в която някои т.нар. „цифрови“ дружества плащат корпоративни данъци, и държавите, в които ги плащат, е анализирана, наред с другото, от Matthias Bauer, „Digital Companies and Their Fair Share of Taxes: Myths and Misconceptions“ (Цифровите компании и техният справедлив дял от данъците: митове и заблуди), Европейски център за международна политическа икономика (ECIPE), февруари 2018 г., https://ecipe.org/publications/digital-companies-and-their-fair-share-of-taxes/?chapter=all

(3) Проект на ОИСР/Г-20 за борба със свиването на данъчната основа и прехвърлянето на печалби като данъчни предизвикателства, произтичащи от цифровизацията на икономиката, Модел на глобални правила срещу свиване на данъчната основа (втори стълб), Приобщаваща рамка за борба със свиването на данъчната основа и прехвърлянето на печалби, https://www.oecd.org/tax/beps/tax-challenges-arising-from-the-digitalisation-of-the-economy-global-anti-base-erosion-model-rules-pillar-two.pdf. За общ преглед вж. също Jefferson VanderWolk, Squire Patton Boggs, „Global Minimum Taxation for Large Multinationals“ (Глобално минимално данъчно облагане за големи многонационални дружества), https://www.linkedin.com/feed/update/urn:li:activity:6884197871441207296/

(4) САЩ имат собствен режим за глобално минимално данъчно облагане — Глобален нискооблагаем доход от нематериални активи (Global Intangible Low Tax Income — GILTI), но според Комисията сегашният законодателен акт е несъвместим с разпоредбата на ПВД. САЩ са в процес на реформиране на своя режим GILTI, за да го направят съвместим със стълб 2. ОИСР ще обсъди със САЩ и членовете на приобщаващата рамка условията за еквивалентност на реформирания GILTI със стълб 2. Докато не бъдат договорени такива условия, европейските предприятия могат да бъдат поставени в неблагоприятно конкурентно положение, дори ако прилагането на ППОНД би осигурило някакво покритие.

(5) „За да се гарантира последователното му прилагане във всички държави — членки на ЕС, включително тези, които не са членки на ОИСР и не участват в приобщаващата рамка, Комисията ще предложи директива за прилагането на стълб 1 в ЕС.“ COM(2021) 251 final, стр. 9.

(6) По отношение на инвестиционните образувания има специфични правила за определяне на ефективната данъчна ставка (ЕДС), допълнителния данък, възможността да се третират като данъчно прозрачни образувания и възможността за прилагане на метод на облагаемо разпределение.

По отношение на системите за данък върху разпределението директивата предвижда, че когато подаващото декларация образувание взема ежегодно решение за съставните образувания, които да подлежат на допустима система за данък върху разпределението, в изчисляването на коригираните включени данъци на съответните съставни образувания се включва прогнозен данък върху разпределението.

(7) COM(2021) 823 final, стр. 3.

(8) COM(2021) 823 final, стр. 3.

(9) COM(2021) 823 final, стр. 16.

(10) COM(2021) 823 final, стр. 16.

(11) ОВ C 173, 31.5.2017 г., стр. 29.

(12) COM(2021) 251 final.

(13) Вж. становището на ЕИСК относно „Данъчно облагане на предприятията за 21-ви век“. Все още непубликувано.

(14) COM(2021) 823 final, стр. 2.